Euroopan parlamentin ja neuvoston direktiivi 2003/114/EY,

annettu 22 päivänä joulukuuta 2003,

elintarvikkeiden muista lisäaineista kuin väri- ja makeutusaineista annetun direktiivin 95/2/EY muuttamisesta

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 95 artiklan,

ottavat huomioon komission ehdotuksen,

ottavat huomioon Euroopan talous- ja sosiaalikomitean lausunnon(1),

noudattavat perustamissopimuksen 251 artiklassa määrättyä menettelyä(2),

sekä katsovat seuraavaa:

(1) Elintarvikelisäaineet voidaan hyväksyä käytettäviksi elintarvikkeissa ainoastaan, jos ne täyttävät elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY(3) liitteen II säännökset.

(2) Elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annetussa Euroopan parlamentin ja neuvoston direktiivissä 95/2/EY(4) vahvistetaan luettelo elintarvikelisäaineista, joita yhteisössä saa käyttää, sekä niiden käyttöä koskevat edellytykset.

(3) Elintarvikelisäaineiden alalla käytettävät tekniikat ovat kehittyneet direktiivin 95/2/EY antamisen jälkeen. Direktiiviä olisi mukautettava tämän kehityksen huomioon ottamiseksi.

(4) Elintarvikkeissa sallittuja aromeja ja niiden valmistusaineita koskevan jäsenvaltioiden lainsäädännön lähentämisestä 22 päivänä kesäkuuta 1988 annetussa neuvoston direktiivissä 88/388/ETY(5) säädetään luettelon laatimisesta niistä lisäaineista, joita on välttämätöntä käyttää aromien varastoinnissa ja käytössä, ja sellaisten näiden lisäaineiden käyttöä koskevien erityissäännösten antamisesta, jotka voivat olla tarpeen kansanterveyden suojelemiseksi ja hyvän kauppatavan mukaisen kaupan varmistamiseksi.

(5) Direktiiviin 95/2/EY on suotavaa sisällyttää aromien varastoinnissa ja käytössä välttämättömiä lisäaineita koskevat toimenpiteet, jotta yhteisön lainsäädännöstä saataisiin avoimempaa ja johdonmukaisempaa ja jotta autettaisiin elintarvikkeiden valmistajia, erityisesti pieniä ja keskisuuria yrityksiä, noudattamaan elintarvikelisäaineita koskevaa yhteisön lainsäädäntöä. Elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetussa Euroopan parlamentin ja neuvoston asetuksessa (EY) N:o 178/2002(6) säädetään lisäksi, että aromit sisältyvät "elintarvikkeen" määritelmään.

(6) Olisi sallittava sellaisten lisäaineiden käyttö, jotka ovat välttämättömiä aromien turvallisuuden ja laadun takaamiseksi ja niiden varastoinnin ja käytön helpottamiseksi, mutta tällaisissa aromeissa pitäisi olla lisäaineita vain se vähimmäismäärä, joka tarvitaan aiotun tavoitteen saavuttamiseksi. Lisäksi olisi taattava, että kuluttajat saavat lisäaineiden käytöstä oikeat ja täydelliset tiedot, jotka eivät johda heitä harhaan.

(7) Elintarvikkeessa on aromin käytöstä johtuvia lisäaineita yleensä vähän, eikä näillä lisäaineilla ole teknologisia vaikutuksia elintarvikkeessa. Jos lisäaineella kuitenkin tietyissä olosuhteissa on teknologisia vaikutuksia koostetussa elintarvikkeessa, sitä olisi pidettävä koostetun elintarvikkeen lisäaineena eikä aromin lisäaineena, ja tällöin olisi sovellettava kyseisessä elintarvikkeessa olevia lisäaineita koskevia sääntöjä, myös myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 20 päivänä maaliskuuta 2000 annetussa Euroopan parlamentin ja neuvoston direktiivissä 2000/13/EY(7) säädettyjä merkintäsääntöjä.

(8) Direktiivin 88/388/ETY mukaisesti elintarvikkeiden valmistajille olisi tiedotettava kaikkien lisäaineiden pitoisuuksista aromeissa, jotta ne voisivat noudattaa yhteisön lainsäädäntöä. Kyseisessä direktiivissä edellytetään myös, että merkinnöissä on ilmoitettava kaikkien sellaisten ainesosien määrä, joiden määrä elintarvikkeessa on rajoitettu. Määrällinen rajoitus esitetään joko numeerisesti tai "quantum satis" -periaatetta noudattaen.

(9) Suhteellisuusperiaatteen mukaisesti on perustavoitteena olevan markkinoiden yhtenäisyyden ja kuluttajansuojan korkean tason varmistamiseksi välttämätöntä ja aiheellista vahvistaa säännöt lisäaineiden käytöstä aromeissa. Tässä direktiivissä ei ylitetä sitä, mikä on tarpeen aiottujen tavoitteiden saavuttamiseksi, kuten perustamissopimuksen 5 artiklan kolmannessa kohdassa määrätään.

(10) Erään jäsenvaltion pyynnön ja tiedekomiteoiden perustamisesta kuluttajien terveyden ja elintarvikkeiden turvallisuuden alalla 23 päivänä heinäkuuta 1997 tehdyllä komission päätöksellä 97/579/EY(8) perustetun elintarvikealan tiedekomitean lausunnon mukaisesti pitäisi yhteisön tasolla myöntää lupa vetykäsitellylle poly-1-dekeenille, jolle on myönnetty lupa kansallisella tasolla direktiivin 89/107/ETY nojalla.

(11) Bifenyyli (E 230), ortofenyylifenoli (E 231) ja natriumortofenyylifenoli (E 232) on direktiivissä 95/2/EY mainittu sitrushedelmien pintakäsittelyssä käytettävinä säilöntäaineina. Ne sisältyvät kuitenkin kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(9) mukaisesti kasvinsuojeluaineiden määritelmän piiriin. Tämän vuoksi niiden ei pitäisi enää sisältyä direktiivin 95/2/EY soveltamisalaan. Jäsenvaltioiden ja komission olisi tehtävä kaikkensa varmistaakseen, että kyseisiä aineita koskeva lainsäädäntö on aukoton. Näiden aineiden hyväksyntä markkinoille saatettaviksi kasvinsuojeluaineiksi olisi toteutettava mahdollisimman joustavasti.

(12) Elintarvikealan tiedekomitea ilmoitti 4 päivänä huhtikuuta 2003, että p-hydroksibentsoehapon alkyyliesterien E 214-E 219 ja niiden natriumsuolojen väliaikainen hyväksyttävä päivittäinen saantimäärä pitäisi peruuttaa, jos uusia aineiden nauttimista ja myrkyllisyyttä koskevia tietoja ei saada.

(13) Tämän vuoksi direktiiviä 95/2/EY olisi muutettava vastaavasti.

(14) Tiettyjen sitrushedelmien pintakäsittelyaineiden käyttämisestä sekä toimenpiteistä sitrushedelmien käsittelyaineiden määrän ja laadun tarkastamiseksi 27 päivänä kesäkuuta 1967 annetussa neuvoston direktiivissä 67/427/ETY(10) säädetään valvontamenettelyt sitrushedelmien pintakäsittelyaineille. Koska näiden säilöntäaineiden käyttö sitrushedelmissä ei enää ole sallittua direktiivin 95/2/EY mukaisesti, on tarpeen kumota direktiivi 67/427/ETY.

(15) Elintarvikealan tiedekomiteaa on direktiivin 89/107/ETY 6 artiklan mukaisesti kuultu ennen sellaisten säännösten antamista, jotka saattavat vaikuttaa kansanterveyteen,

OVAT ANTANEET TÄMÄN DIREKTIIVIN:

1 artikla

Muutetaan direktiivi 95/2/EY seuraavasti:

1) Korvataan 1 artiklan 3 kohdan v alakohta seuraavasti:

"v) 'stabilointiaineilla' aineita, jotka mahdollistavat elintarvikkeen fyysis-kemiallisen tilan ylläpitämisen; stabilointiaineisiin kuuluu aineita, jotka mahdollistavat tasaisen seoksen säilymisen kahdesta tai useammasta sekoittumattomasta aineesta elintarvikkeessa, aineita, jotka stabiloivat, ylläpitävät tai vahvistavat elintarvikkeen olemassa olevaa väriä, ja aineita, jotka lisäävät elintarvikkeen sitoutumiskykyä, mukaan luettuna ristisidosten muodostuminen proteiinien välille niin, että elintarvikkeen osat voidaan sitoa ennastetuksi elintarvikkeeksi;"

2) Muutetaan 3 artikla seuraavasti:

a) Korvataan 1 kohta seuraavasti:

"1. Elintarvikelisäaineen esiintyminen on sallittua:

a) muussa kuin 2 artiklan 3 kohdassa tarkoitetussa koostetussa elintarvikkeessa sikäli kuin elintarvikelisäaine on sallittu jossakin koostetun elintarvikkeen ainesosassa;

b) elintarvikkeessa, johon on lisätty aromia, sikäli kuin elintarvikelisäaineen käyttö aromissa on sallittua tämän direktiivin mukaisesti ja lisäaine on siirtynyt elintarvikkeeseen aromin välityksellä edellyttäen, että elintarvikelisäaineella ei ole teknisiä vaikutuksia lopputuotteessa; tai

c) jos elintarvike on tarkoitettu käytettäväksi ainoastaan koostetun elintarvikkeen valmistuksessa ja sikäli kuin koostettu elintarvike on tämän direktiivin määräysten mukainen."

b) Lisätään kohta seuraavasti:

"3. Aromeissa olevien lisäaineiden määrä on rajoitettava vähimmäistasolle, jolla pystytään takaamaan aromien turvallisuus ja laatu sekä helpottamaan niiden varastointia. Lisäksi aromeissa olevilla lisäaineilla ei saa johtaa kuluttajia harhaan eivätkä ne saa vaarantaa kuluttajien terveyttä. Jos lisäaineella on elintarvikkeessa aromien käytön seurauksena teknologinen merkitys, se katsotaan elintarvikkeen lisäaineeksi eikä aromin lisäaineeksi."

3) Muutetaan liitteet tämän direktiivin liitteen mukaisesti.

2 artikla

1. Komissio ja Euroopan elintarviketurvallisuusviranomainen tarkastelevat lisäaineiden E 214-E 219 käytön ehtoja ennen heinäkuun 1 päivää 2004.

2. Komissio esittää ennen 27 päivää tammikuuta 2006 Euroopan parlamentille ja neuvostolle kertomuksen lisäaineiden uudelleenarvioinnin edistymisestä. Uudelleenarvioinnissa keskitytään erityisesti lisäaineisiin E 432-E 436 (polysorbaatit), E 251 ja E 252 (nitraatit) ja E 249 ja E 250 (nitriitit).

3 artikla

Kumotaan direktiivi 67/427/ETY.

4 artikla

1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset, jotta ne voivat

- sallia tämän direktiivin vaatimukset täyttävien tuotteiden kaupan ja käytön viimeistään 27 päivänä heinäkuuta 2005,

- kieltää niiden tuotteiden kaupan ja käytön, jotka eivät täytä tämän direktiivin vaatimuksia viimeistään 27 päivänä tammikuuta 2006; tuotteita, jotka on saatettu markkinoille tai joihin on lisätty pakkausmerkinnät ennen tätä päivämäärää mutta jotka eivät täytä tämän direktiivin vaatimuksia, voidaan kuitenkin myydä varastojen loppumiseen saakka.

Jäsenvaltioiden on ilmoitettava tästä komissiolle viipymättä.

2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

5 artikla

Tämä direktiivi tulee voimaan päivänä, jona se julkaistaan Euroopan unionin virallisessa lehdessä.

6 artikla

Tämä direktiivi on osoitettu kaikille jäsenvaltioille.

Tehty Brysselissä 22 päivänä joulukuuta 2003.

Euroopan parlamentin puolesta

Puhemies

P. Cox

Neuvoston puolesta

Puheenjohtaja

A. Matteoli

(1) EUVL C 208, 3.9.2003, s. 30.

(2) Euroopan parlamentin lausunto, annettu 3. heinäkuuta 2003 (ei vielä julkaistu virallisessa lehdessä) ja neuvoston päätös, tehty 1. joulukuuta 2003.

(3) EYVL L 40, 11.2.1989, s. 27, direktiivi sellaisena kuin se on muutettuna Euroopan parlamentin ja neuvoston direktiivillä 94/34/EY (EYVL L 237, 10.9.1994, s. 1).

(4) EYVL L 61, 18.3.1995, s. 1, direktiivi sellaisena kuin se on viimeksi muutettuna direktiivillä 2003/52/EY (EUVL L 178, 17.7.2003, s. 23).

(5) EYVL L 184, 15.7.1988, s. 61, direktiivi sellaisena kuin se on muutettuna komission direktiivillä 91/71/ETY (EYVL L 42, 15.2.1991, s. 25).

(6) EYVL L 31, 1.2.2002, s. 1, asetus sellaisena kuin se on muutettuna asetuksella (EY) N:o 1642/2003 (EUVL L 245, 29.9.2003, s. 4).

(7) EYVL L 109, 6.5.2000, s. 29, direktiivi sellaisena kuin se on viimeksi muutettuna komission direktiivillä 2003/89/EY (EUVL L 308, 25.11.2003, s. 19).

(8) EYVL L 237, 28.8.1997, s. 18, päätös sellaisena kuin se on muutettuna päätöksellä 2000/443/EY (EYVL L 179, 18.7.2000, s. 13).

(9) EYVL L 230, 19.8.1991, s. 1, direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).

(10) EYVL 148, 11.7.11967, s. 1.

LIITE

Muutetaan direktiivin 95/2/EY liitteet seuraavasti:

1) Liitteessä I:

a) Korvataan huomautus 2 seuraavasti:

"2. Numeroiden E 407, E 407a ja E 440 kohdalla lueteltuja aineita voidaan standardoida sokerilla sillä edellytyksellä, että tästä ilmoitetaan numeron ja nimen lisäksi."

b) Lisäaineluettelossa:

- korvataan koko numero E 170 seuraavasti: "E 170 kalsiumkarbonaatti",

- lisätään numeron E 466 kohdalle nimike "selluloosakumi",

- lisätään numeron E 469 kohdalle nimike "entsymaattisesti hydrolysoitu selluloosakumi".

2) Liitteessä II:

a) korvataan kaikkialla tekstissä nimike "E 170 kalsiumkarbonaatit" seuraavasti: "E 170 kalsiumkarbonaatti".

b) lisätään "Kaakao- ja suklaatuotteet sellaisina kuin ne määritellään direktiivissä 2000/36/EY" -nimikkeen kohdalla lisäaineiden ja enimmäismäärien luetteloon teksti seuraavasti:

">TAULUKON PAIKKA>"

c) lisätään "Jäädytetyt ja pakatut jalostamattomat hedelmät ja vihannekset; nautintavalmiit pakatut, jäähdytetyt jalostamattomat hedelmät ja vihannekset sekä pakatut jalostamattomat ja kuoritut perunat" -nimikkeen kohdalla lisäaineiden ja enimmäismäärien luetteloon teksti seuraavasti:

">TAULUKON PAIKKA>"

d) lisätään "Hedelmähilloke"-nimikkeen kohdalla lisäaineiden ja enimmäismäärien luetteloon teksti seuraavasti:

">TAULUKON PAIKKA>"

e) lisätään "Mozzarella ja herajuusto" -nimikkeen kohdalla lisäaineiden ja enimmäismäärien luetteloon teksti seuraavasti:

">TAULUKON PAIKKA>"

f) lisätään liitteen loppuun teksti seuraavasti:

">TAULUKON PAIKKA>"

3) Liitteessä III:

A. Muutetaan A osa seuraavasti:

a) Korvataan nimike "Vähittäismyyntiin tarkoitetut esileivotut valmiiksi pakatut leipomotuotteet" seuraavasti "Vähittäismyyntiin tarkoitetut esileivotut, valmiiksi pakatut leipomotuotteet ja vähittäismyyntiin tarkoitettu leipä, jonka energiasisältöä on pienennetty".

b) Lisätään tämän osan loppuun teksti seuraavasti:

">TAULUKON PAIKKA>"

B. Muutetaan C osa seuraavasti:

a) Poistetaan rivit seuraavasti:

">TAULUKON PAIKKA>"

b) Lisätään numeron E 1105 kohdalle elintarvike seuraavasti:

">TAULUKON PAIKKA>"

C) Muutetaan D osa seuraavasti:

a) Lisätään tämän osan loppuun elintarvikkeet ja enimmäismäärät seuraavasti:

">TAULUKON PAIKKA>"

b) Korvataan numeroiden E 315 ja E 316 kohdalla mainittujen elintarvikkeiden luettelossa nimike "Lihapuolisäilykkeet ja lihasäilykkeet" seuraavasti "Laukkasuolatut lihatuotteet ja täyssäilötyt lihatuotteet".

4) Liitteessä IV:

a) Lisätään numeroiden E 338-E 452 kohdalle elintarvike ja enimmäismäärä seuraavasti:

">TAULUKON PAIKKA>"

b) Poistetaan numeroiden E 338-E 452 kohdalta elintarvike ja enimmäismäärä seuraavasti:

">TAULUKON PAIKKA>"

c) Lisätään numeron E 416 kohdalle elintarvike ja enimmäismäärä seuraavasti:

">TAULUKON PAIKKA>"

d) Lisätään numeroiden E 432-E 436 kohdalle elintarvikkeet ja enimmäismäärät seuraavasti:

">TAULUKON PAIKKA>"

e) Lisätään numeron E 444 kohdalle elintarvike ja enimmäismäärä seuraavasti:

">TAULUKON PAIKKA>"

f) Lisätään numeroita E 535-E 538 koskevan elintarvikkeiden ja enimmäismäärien luettelon jälkeen numero E 551 seuraavasti:

">TAULUKON PAIKKA>"

g) Lisätään numeron E 900 kohdalle elintarvike ja enimmäismäärä seuraavasti:

">TAULUKON PAIKKA>"

h) Poistetaan numeroita E 901-E 904 koskevasta elintarvikkeiden ja enimmäismäärien luettelosta numero "E 903 Karnaubavaha" ja lisätään numeroa E 903 koskeva kohta seuraavasti numeron E 904 jälkeen:

">TAULUKON PAIKKA>"

i) Lisätään numeron E 459 kohdalle elintarvike ja enimmäismäärät seuraavasti:

">TAULUKON PAIKKA>"

j) Lisätään liitteen loppuun rivit seuraavasti:

">TAULUKON PAIKKA>"

5) Liitteessä V:

a) Lisätään liitteen loppuun rivi seuraavasti:

">TAULUKON PAIKKA>"

b) Lisätään numeron E 468 kohdalle nimike "Silloitettu selluloosakumi".

6) Liitteessä VI:

a) Lisätään johdantohuomautuksessa ensimmäisen kohdan jälkeen kohta seuraavasti:

"Äidinmaidonkorvikkeet, vieroitusvalmisteet ja lastenruoat saavat sisältää natriumoktenyylisukkinaattitärkkelystä (E 1450) sen seurauksena, että niihin lisätään vitamiinivalmisteita tai monityydyttymättömiä rasvahappovalmisteita. Nautintavalmis tuote saa sisältää elintarvikelisäainetta E 1450 100 mg/kg vitamiinivalmisteista ja 1000 mg/kg monityydyttymättömistä rasvahappovalmisteista."

b) 4 osassa:

- korvataan otsikko seuraavasti:

"SALLITUT ELINTARVIKELISÄAINEET ERITYISIIN LÄÄKINNÄLLISIIN TARKOITUKSIIN TARKOITETUISSA IMEVÄISTEN JA PIKKULASTEN RUOKAVALIOVALMISTEISSA, SITEN KUIN NE ON MÄÄRITELTY DIREKTIIVISSÄ 1999/21/EY(1)"

- Lisätään taulukkoon teksti seuraavasti:

">TAULUKON PAIKKA>"

(1) Komission direktiivi 1999/21/EY, annettu 25 päivänä maaliskuuta 1999, ruokavaliovalmisteista erityisiin lääkinnällisiin tarkoituksiin (EYVL L 91, 7.4.1999, s. 29).